Kecskebéka
Szélesszájú kecskebéka sétálni indul. Találkozik a tehénnel. Megszólítja: - Hű, de nagyra nőttél! Ki vagy Te és mitől vagy ilyen nagy? - Én vagyok a tehén és a sok fűtől nőttem ekkorára. - Én pedig szélesszájú kecskebéka vagyok, további jó étvágyat. A szélesszájú továbbsétál, találkozik a pulikutyával. Megszólítja: - Hű, de hosszú szőröd van! Ki vagy Te és hogy tudtál ekkora bundát növeszteni? - Én vagyok a pulikutya és a sok-sok csirkefarhátat eszem, ettől van ilyen szép szőröm. A szélesszájú kecskebéka továbbhalad és találkozik a gólyával. Megkérdezi: - Hű, de hosszú nyakad van! Ki vagy Te és mitől nőtt ilyen hosszúra a nyakad meg a lábad? - Én a gólya vagyok és rengeteg szélesszájú kecskebékát eszem! - Hót olyot meg hol tolálsz? 